588 
Egerit, infecti quae subsedere liquoris. 
Additur et situlis acris lixivia plenis: 
Illa recrementa, et siqua ejectamina restant , 
Excernit: mediam prior hic labor integrat horam. . 
Purior at postquam spuma albuit, inque minores 
Detumuit bullas, in ahenum strenuus infer 
Vicinum dulces latices, coéuntia nondum 
Sacchara: purgandae tunc exquisitius omnes 
Reliquiae; et lente ad purum vitium omne coquendum 
Cribrum immerge iterum, spumas lege rursus inanes, 
Quas modica sitiens si quisquam diluat unda, 
Arentes grato fauces humore rigarit. 
Dum fluitat labro dulcis liquor, exere cola, 
Et cribata alio distendens lintea vase, — . 
Qua rarescentes pandit textura meatus, 
Illum transmittes: quae pars subtilior , ibit ; 
Stabit, et in colo fidet, quae crassior, imo. 
Sic percolatum curant densare liquerem , 
Incenduntque novos ignes; nova ahena parantur, 
Mole minora aliis, magnasque imitantia pelves. 
Munus cuique suum: nam pelvis prima receptos 
Perpurgat latices : tum decoquit altera; blande 
Teriia condensat; densatos acrius urget, 
Ac lento similes tandem efficit ultima visco. 
Arte opus hic: operum haud segnes vigilate magistri, 
. Et vires nervosque omnes intendite: nusquam 
Culpa magis nocuit, stetit aut incuria tanti. 
Saepe tot exhaustas curas: durosque labores 
Ludit inexperta tyrunculus arte magister. 
Artifices res illa manus, longoque reposcit 
Edoctas usu. Connisi corpore toto 
Praelongo suffixa gerunt cochlearia conto, 
Et versant utraque manu; recidiva praealte, 
Vicenosque pedes superas evecta sub auras 
Sacchara propellunt, revolutaque rursus eodem 
Praecipitant , mersantque cadis, et saepe volutant , 
Concutiunt, miscent, confundunt, omnia versant. 
